Pamušalas

Pamušalas () – tekstilės gaminys, įsiūtas į vidinę siuvinio (kartais kitokio gaminio) pusę kaip vidinis sluoksnis. Pamušalai dažniausiai būna audekliniai, kailiniai, rečiau kitokie. Pamušalai dažniausiai būna drabužiuose, kepurėse, krepšiuose, portfeliuose ir pan. 

Pamušalų funkcijos: 
 Vidinės drabužio pusės apdaila. Slepia įdėklus, kamšalus, vidines siūlių dalis ir kitas konstrukcijos dalis. 
 Mažina vilkimo drabužio apkrovą. Drabužis su pamušalu ilgai lieka nesusidėvėjęs.  
 Lygus, slidokas pamušalas palengvina drabužio užsivilkimą. Mažina kelių drabužių sluoksnių trintį.
 Drabužis su pamušalu šiltesnis, ypač jei pamušalas šilto audeklo. Pvz., įsegami šilti pamušalai.

Pamušalai paprastai būna vientisos spalvos, suderintos su drabužio pagrindine spalva. Kartais naudojami kontrastingi lygiaspalviai ar raštuoti pamušalai. Pvz., dizainerė Madelaine Vionnet sukūrė drabužių ansamblį, kur palto pamušalo audeklas buvo toks pat, kaip ir suknelės, dėvimos po šiuo paltu. Ši idėja būdinga ir Chanel kostiumėliams, kur dažnai pamušalas ir palaidinukė iš to paties audeklo.

Drabužių siuvime, tiek namudiniame, tiek pramoniniame gatavų drabužių, pamušalai paprasta pasiuvami atskirai, o po to įsiuvami į išorinę drabužio dalį. Aukštosios mados siuvime drabužio rankovėms ir liemens daliai pamušalai įsiuvami atskirai, o tik paskui šios dalys sujungiamos į gatavą drabužį.

 Įdėklai (), tarpinis pamušalas – papildomas audeklo sluoksnis tarp išorinio drabužio sluoksnio ir pamušalo. Šilumą sulaikantys žieminių drabužių įdėklai neretai prisiuvami prie atskirų pamušalo dalių, o po to jau pašiltinti pamušalo elementai įsiuvami.
 Dalinis pamušalas' (), puspamušalis () – iš vidaus dengia tik viršutinę nugaros ir kūrinės dalis, slepia pečių dalies ir kitus viršutinius įdėklus,, taip pat galbūt rankovių vidų. 
 Įsegamas pamušalas'' (, kartais ) – šiltas išimamas pamušalas striukei, paltui, lietpalčiui. Pritvirtinamas užtrauktukais, spraustukais ar sagomis. Drabužiai su išimamu pamušalu paprastai papildomą lengvą pamušalą, kuris atlieka pamušalo funkcijas, kai šiltasis pamušalas neįsegtas.

Nuorodos

Aprangos detalės